Univerza v Ljubljani, Fakulteta za strojništvo, Aškerčeva 6, 1000 Ljubljana, ki jo zastopa dekan prof. dr. Mihael Sekavčnik (v nadaljevanju: FS), ID številka za DDV: SI28118081,

Gospodarska družba, naslov sedeža podjetja, ki jo zastopa (funkcija, ime in priimek zastopnika) (v nadaljevanju: gospodarska družba), ID številka za DDV: ,

in

ime in priimek študenta/-ke, naslov stalnega bivališča (v nadaljnjem besedilu: študent/-ka), davčna številka: .

v nadaljevanju skupaj tudi »stranke« oziroma vsaka posamezno »stranka«, sklepajo

P O G O D B O

o priznavanju pravic intelektualne lastnine pri izdelavi zaključnega dela v sodelovanju z gospodarsko družbo

člen

(Uvodna določba)

Pogodbene stranke uvodoma ugotavljajo:

da je študent/-ka vpisan/a na študijski program Strojništvo – PAP ali RRP, smer
, ki ga izvaja Univerza v Ljubljani Fakulteta za strojništvo;

da pridobitev univerzitetne izobrazbe . stopnje vključuje izdelavo in zagovor zaključnega dela;

da študent/-ka opravlja zaključno delo pod mentorstvom visokošolskega učitelja
, ki je zaposlen na FS oziroma sodeluje pri izvajanju študijskih programov FS;

da ima gospodarska družba interes sodelovati s FS in študentom/-ko pri izdelavi zaključnega dela;

da je gospodarska družba določila za delovnega mentorja/-ico študentu/-ki;

da je namen medsebojnega sodelovanja omogočiti študentu/-ki vključitev podatkov iz gospodarskega okolja v zaključno delo;

da se ta pogodba sklepa z namenom ureditve medsebojnih razmerij pri izvajanju te pogodbe in v zvezi z rezultati, ki bodo nastali v okviru medsebojnega sodelovanja.

člen

(Opis sodelovanja)

Pogodbene stranke se strinjajo, da bodo sodelovale pri projektu na način, kot je opisan v PRILOGI 1 te pogodbe.

člen

(Čas trajanja pogodbe)

Pogodba je sklenjena do vključno javne predstavitve zaključnega dela, ki se predvideva dne . Ne glede na navedeno, določbe 7., 8., in 9., člena ostajajo v veljavi tudi po končanju zaključnega dela.

člen

(Obveznosti FS)

Obveznosti FS so:

da študentu/-ki določi mentorja iz vrst na FS zaposlenih učiteljev (v nadaljevanju: mentor);

da mentor v sodelovanju z delovnim mentorjem, oz. kontaktno osebo v gospodarski družbi, pripravi program izvedbe dela za zaključno delo;

da mentor vodi, svetuje in nadzoruje izvajanje dela za zaključno delo;

da pred zagovorom zaključnega dela, ali drugim javnim razkritjem rezultatov dela, poskrbi za primerno zavarovanje rezultatov dela, ki so primerni za pravno varstvo z ustreznimi pravicami intelektualne lastnine (npr. patent, model, znamka, poslovna skrivnost … ), bodisi tako, da jih zavaruje Univerza v Ljubljani, bodisi tako, da na to pravočasno opozori gospodarsko družbo, če rezultati dela po tej pogodbi v skladu s PRILOGO 1 pripadajo njej;

da v primeru izkazanega interesa s strani delovnega mentorja, le-tega povabi kot gosta na zagovor zaključnega dela.

člen

(Obveznosti gospodarske družbe)

Obveznosti gospodarske družbe so:

da določi delovnega mentorja oz. kontaktno osebo iz vrst strokovnjakov gospodarske družbe, ki bo v sodelovanju z mentorjem na FS zagotavljal študentu/-ki strokovno pomoč in skrbel za zagotavljanje ostalih pogojev v gospodarski družbi, za strokovno primerno in pravočasno izvedbo zaključnega dela;

da pred začetkom sodelovanja seznani študenta/-ko s predpisi v gospodarski družbi glede zdravja in varstva pri delu, varovanja poslovnih skrivnosti, ipd.;

da zagotovi materialne pogoje za delo, ki bodo študentu/-ki omogočili pravočasno in kakovostno izvedbo zaključne naloge;

da glede na to, da so rezultati zaključnih nalog javno financiranih študijskih programov javni, dovoli objavo rezultatov dela v obliki zaključnega dela in potencialnih prispevkih na konferencah in v revijah. S tem namenom bo gospodarska družba nadzorovala uporabo morebitnih zaupnih informacij že v času izdelave zaključne naloge in bo poskrbela, da se v zaključnem delu ne bodo obravnavale vsebine, ki bi zaradi varovanja poslovnih skrivnosti preprečevali objavo zaključnega dela v Repozitoriju Univerze v Ljubljani;

rezultate zaključne naloge validira v skladu z veljavnimi internimi postopki v realnih pogojih pred začetkom morebitne uporabe.

člen

(Obveznosti študenta/-ke)

Obveznosti študenta/-ke so:

da redno in vestno opravlja začrtan program dela;

da pri delu upošteva navodila mentorja, somentorja in delovnega mentorja;

da upošteva predpise gospodarske družbe, s katerimi je bil/-a predhodno seznanjen/-a in so relevantni za izvajanje dela;

da varuje poslovne skrivnosti gospodarske družbe;

da vodi ustrezno dokumentacijo opravljenega dela ter poroča o tem delu v obliki zaključnega dela;

da pred vključitvijo rezultatov, ki so nastali v skupnem sodelovanju več oseb, avtorskih del tretjih oseb in drugih pravic v svoje zaključno delo, pridobi ustrezne pravice in dovoljenje (so)imetnikov teh rezultatov, avtorskih del in pravic ter, v kolikor je potrebno, tudi pisno soglasje mentorja;

da v zaključnem delu in vseh drugih objavah, ki bodo neposredno povezane z delom po tej pogodbi, na primeren način navede vse osebe, ki so raziskovalne rezultate soustvarile;

da v primeru, da pri delu nastane računalniški program, pred objavo izvorne kode, pridobi soglasje mentorja ali morebitnih drugih oseb, ki so prispevali k nastanku izvorne kode, glede same objave in hkrati glede licence, ki določa pogoje uporabe računalniškega programa;

da bo Univerzo v Ljubljani v skladu s Pravilnikom o upravljanju s pravicami industrijske lastnine na Univerzi v Ljubljani obvestil/-a o izumu ali drugi industrijski lastnini, vključno z know-howom, ki je vezan na računalniški program, v kolikor bi ta nastala v prostorih in/ali s sredstvi Univerze v Ljubljani.

člen

(Pravice intelektualne lastnine v zvezi s pisnim zaključnim delom študija)

V zvezi s pisnim zaključnim delom študenta/-ke veljajo naslednje določbe glede pravic intelektualne lastnine:

Zaključno delo študija mora biti rezultat študentovega samostojnega dela, na katerem mu/ji bo kot avtorju/-ici pripadala eventualna avtorska pravica v skladu z veljavno zakonodajo in notranjimi pravilniki Univerze v Ljubljani.

Študent/-ka se zaveže, da bo v zvezi s pisnim zaključnim delom v skladu s pravili Univerze v Ljubljani pred zaključkom študija na Univerzo v Ljubljani neizključno, neodplačno ter prostorsko in časovno neomejeno prenesel/-la pravico reproduciranja, vključno s pravico shranitve v elektronski obliki, ter pravico dajanja na voljo javnosti. Gospodarska družba je seznanjena, da Univerza v Ljubljani pisno zaključno delo študija objavi v Repozitoriju Univerze v Ljubljani.

Ob upoštevanju obveznosti iz prejšnje alineje tega člena, študent/-ka z avtorsko pravico na zaključnem delu razpolaga samostojno, vendar ne na način, ki bi gospodarsko družbo omejeval pri uporabi konkretnih rezultatov, nastalih pri medsebojnem sodelovanju. Gospodarska družba z gospodarskim izkoriščanjem rezultatov, nastalih v okviru medsebojnega sodelovanja, ne posega v avtorsko pravico študenta/-ke na zaključnem delu na nedovoljen način.

člen

(Pravice intelektualne lastnine na rezultatih)

Pravice intelektualne lastnine na rezultatih po tej pogodbi pomenijo vse vrste pravic industrijske lastnine (patent, znamka, model, ipd.), avtorske pravice ter know-how, ki ga posamezna stranka varuje kot poslovno skrivnost.

Vsaka stranka ohrani in ostane imetnik vseh avtorskih in drugih pravic intelektualne lastnine na svojih stvaritvah, oziroma produktih, oz. predhodnega znanja, ki ga je sama ustvarila.

V kolikor bodo stranke v okviru medsebojnega sodelovanja skupaj ustvarile rezultate, postanejo skupne imetnice takih rezultatov. Deleži, upravljanje in pravno varstvo takih rezultatov bodo predmet posebnega sporazuma o skupnem imetništvu, pri čemer bodo izhajale iz okvirnega dogovora v PRILOGI 1. Navedeno bodo upoštevale pri morebitnih zahtevah za registracijo pravic industrijske lastnine, javnih objavah in predstavitvah, gospodarskem izkoriščanju takih rezultatov, itd.

Imetništvo in pravico uporabe rezultatov projekta stranke določijo v PRILOGI 1 te pogodbe.

člen

(Varovanje zaupnih podatkov)

Stranke se zavezujejo, da bodo kot zaupne varovale vse podatke in informacije, ki predstavljajo bodisi poslovno skrivnost Univerze v Ljubljani ali njenih članic, bodisi poslovno skrivnost gospodarske družbe, in s katerimi se seznanijo v okviru sodelovanja na projektu.

Podatke in informacije, ki bodo označeni kot »zaupni« ali »poslovna skrivnost«, in druge podatke, z razkritjem katerih bi kateri od strank očitno lahko nastala škoda, bodo stranke uporabile le v okviru dela in jih brez soglasja imetnika zaupne informacije ali podatka ne bodo uporabile zase, ali jih sporočili tretjim osebam. Navedena zaveza velja tudi za čas po zaključku projekta, oziroma po prenehanju sodelovanja po tej pogodbi.

Vsi zaupni podatki in informacije ostanejo v izključnem imetništvu stranke, ki je imetnica teh zaupnih podatkov in informacij. S to pogodbo nobena stranka ne pridobi nobene pravice na zaupnih informacijah nasprotnih strank. Nobena določba te pogodbe ne pomeni dovoljenja oziroma licence za uporabo zaupnih informacij.

V primeru, da bi stranka katero koli prejeto zaupno informacijo uporabila pri oblikovanju, izumu, napravi, procesu, produktu, inovaciji, znamki, modelu, storitvi ali za kakršenkoli drug namen, ki ima, ali bi lahko imel premoženjsko protivrednost, v nasprotju z določili te pogodbe, ta stranka prepoznava in se strinja, da vse materialne avtorske in sorodne pravice in/ali ostale pravice intelektualne lastnine (registrirane ali neregistrirane) ali druge pravice pripadajo stranki, ki je imetnica zaupnih podatkov in informacij.

Vsaka stranka je dolžna nasprotni stranki na njeno predhodno pisno zahtevo nemudoma vrniti vse njene zaupne podatke in informacije v oprijemljivi obliki, vključno z, ne pa omejeno na, vso dokumentacijo, prospekti, računalniškimi programi, zapiski, prototipi, modeli, napravami in njihovimi kopijami, tako v elektronski kot tudi v materializirani obliki.

Stranke sprejemajo dejstvo, da so vsi zaupni podatki in informacije »kot taki« in eksperimentalne narave, in da obstajajo določena tveganja pri njihovi uporabi. Stranka, ki je imetnica teh zaupnih podatkov in informacij, ne jamči za uporabljivost informacij (in materialov, neobstoj pravic tretjih v zvezi z materiali) in ni odgovorna ne za škodo, ki bi jo nasprotna stranka ali morebitne tretje osebe utrpele zaradi uporabe zaupnih podatkov in informacij, ne za tržni uspeh (dobiček) v primeru gospodarskega izkoriščanja rezultatov, na katere so vezani zaupni podatki in informacije.

člen

(Razveza pogodbe)

Ta pogodba se lahko razveže:

sporazumno,

zaradi neodzivnosti gospodarske družbe (če se v petdnevnem roku ne odzove na korespondenco mentorja ali študenta/-ke),

zaradi neizpolnjevanja dolžnosti ene od strank.

Razveza pogodbe je pisna in velja takoj, ko jo prejmeta nasprotni stranki.

člen

(Reševanje sporov)

Morebitne spore v zvezi s to pogodbo bodo stranke reševale sporazumno, če pa pri tem ne bodo uspešne, bo spore reševalo stvarno pristojno sodišče v Ljubljani.

člen

(Končna določba)

Pogodba je sklenjena in veljavna, ko jo podpišejo vse stranke te pogodbe.

Pogodba je sklenjena v treh (3) enakih izvodih, od katerih vsaka stranka prejme en izvod.

Za gospodarsko družbo:	Za Univerzo:

(žig)	(žig)

Ime Priimek, direktor/-ica	prof. dr. Mihael Sekavčnik, dekan
________________________________ (podpis)	______________________________________ (podpis)

V , dne	V Ljubljani, dne .

Delovni mentor/-ica: Ime Priimek,	Mentor/-ica: prof. dr. Ime Priimek
________________________________ (podpis)	____________________________________ (podpis)

Študent/-ka: Ime Priimek

____________________________________ V , dne .

(podpis)

Priloge 1: Opis sodelovanja, imetništvo in pravica uporabe rezultatov

PRILOGA 1: OPIS DELA, IMETNIŠTVO IN PRAVICA UPORABE REZULTATOV

Pravice intelektualne lastnine morajo biti dodeljene med stranke na način, da odražajo njihove delovne sklope, prispevke in interese. Gospodarska družba lahko v celoti postane imetnik pravic intelektualne lastnine, oz. ima pravico njihove izključne uporabe, če v celoti plača stroške raziskave/izdelave oz. se pravice kasneje lahko prenesejo nanjo po tržnih pogojih. V spodnji tabeli stranke določijo prispevke in na podlagi tega tudi lastništvo na rezultatih oz. pravico njihove uporabe.

1. Cilj projekta
2. Opis problema oz. sodelovanja
3. Potek projekta (časovnica, mejniki)
4. Vloga in prispevki k izvedbi projekta	Študent/-ka FS Gospodarska družba Naloge, aktivnosti Lokacija (npr. laboratorij ali drugi prostori z opremo, ki omogoča delo na projektu) Sredstva Material Predhodno znanje (vključuje podatke, informacije in drugo znanje, ne glede na vrsto ali obliko, pravice intelektualne lastnine, ki so obstajali pred pričetkom sodelovanja in so potrebni za izvedbo projekta in nastanek ter uporabo rezultatov projekta) Drugo (opredeli)
5. Predvideni rezultati	☐ nov poslovni model ☐ izum (možno patentno varstvo) ☐ inovacija ☐ izboljšava procesov ☐ know-how ☐ software ☐ avtorsko delo ☐ drugo: ______________________________________________
6. Okvirni dogovor o imetništvu in uporabi intelektualne lastnine (izberi eno možnost)	Uporaba rezultatov bo omogočena vsem pod enakimi pogoji (vsi rezultati, vključno z morebitno izvorno programsko kodo, bodo objavljeni in se NE bodo varovali s pravicami intelektualne lastnine, ker bodisi ne izpolnjujejo pogojev za pridobitev katere od pravic, bodisi niso tržno zanimivi). Rezultat pripada Univerzi v Ljubljani, pri čemer ima gospodarska družba prednostno pravico skleniti licenčno oz. prodajno pogodbo, ki jo uveljavlja v roku šestih (6) mesecih po koncu projekta. Skupno imetništvo na rezultatih v naslednjem razmerju: Univerza v Ljubljani ________ % gospodarska družba ________ % Stranki se dogovorita o eni od naslednjih možnosti nadaljnjega komercialnega izkoriščanja rezultatov (izberite eno možnost): gospodarska družba ima neizključno pravico uporabe rezultatov v zameno za plačilo licenčnine; gospodarska družba ima izključno pravico uporabe rezultatov v zameno za plačilo licenčnine; stranki skupaj komercialno izkoriščata rezultate in si delita prihodke v skladu z zgoraj navedenimi deleži na rezultatih; gospodarska družba ima izključno pravico uporabe rezultatov znotraj industrijskega sektorja _______________________, Univerza v Ljubljani pa ima izključno pravico uporabe rezultatov znotraj industrijskega sektorja _______________________. Rezultati (del naročene raziskave) pripadajo gospodarski družbi* . Rezultati pripadajo študentu/-ki in z njimi prosto razpolaga.

*Vpišite št. pogodbe oz. projekta v SRD